Source: http://rugbyclubgrivita.blogspot.com/2015/
Timestamp: 2019-03-23 23:51:39+00:00

Document:
RUGBY CLUB GRIVITA: 2015
Ei au marcat punctele Grivitei in acest sezon
Grivita a reusit 453 de puncte in cele 10 meciuri jucate pe teren in acest sezon, ceea ce inseamna 45,3 puncte inscrise pe meci. Cele 453 de puncte au fost inscrise de 23 de jucatori.
1. Alexandru Ungureanu - 126 puncte (noua eseuri, 36 transformari si trei lovituri de pedeapsa)
2. Iosif Eva - 35 de puncte (sapte eseuri)
3. Alexandru Marin - 34 de puncte (sase eseuri si doua transformari)
4, Mihai Stefanescu - 30 de puncte (sase eseuri)
5. Florin Bujor - 21 de puncte (trei eseuri si trei transformari)
6. Gabriel Ghitan - 20 puncte (patru eseuri)
6. Catalin Ionita - 20 puncte (patru eseuri)
6. Andrei Iacob - 20 puncte (patru eseuri)
9. Stefan Herghelegiu - 15 puncte (trei eseuri)
9. Marius Perniu - 15 puncte (trei eseuri)
9. Silviu Gradinaru - 15 puncte (trei eseuri)
12. Viorel Nicolae Fulgerica - 10 puncte (doua eseuri)
12. Razvan Mardar - 10 puncte (doua eseuri)
12. Mihai Ionita - 10 puncte (doua eseuri)
12. Dan Carlescu - 10 puncte (doua eseuri)
12. Mihai Rosca - 10 puncte (doua eseuri)
12. Mircea Paraschiv - 10 puncte (doua eseuri)
12. Marian Forminte - 10 puncte (doua eseuri)
19. Robert Gontineac - 7 puncte (eseu si transformare)
20. Nicolae Oprea - 5 puncte (un eseu)
20. Bogdan Budeanu - 5 puncte (un eseu)
20. Bogdan Mihai - 5 puncte (un eseu)
20. Marius Mamoc - 5 puncte (eseu)
Un eseu de penalizare
Cei mai buni marcatori de eseuri
Grivita a marcat 72 de eseuri
1. Alexandru Ungureanu - 9
2. Iosif Eva - 7
3. Alexandru Marin - 6
3. Mihai Stefanescu - 6
5. Gabriel Ghitan - 4
5. Catalin Ionita - 4
5. Andrei Iacob - 4
8. Florin Bujor - 3
8. Stefan Herghelegiu - 3
8. Marius Perniu - 3
8. Silviu Gradinaru - 3
12. Viorel Nicolae Fulgerica - 2
12. Razvan Mardar - 2
12. Mihai Ionita - 2
12. Dan Carlescu - 2
12. Mihai Rosca - 2
12. Mircea Paraschiv - 2
12. Marian Forminte - 2
19. Nicolae Oprea - 1
19. Bogdan Budeanu - 1
19. Bogdan Mihai - 1.
19. Marius Mamoc - 1
19. Robert Gontineac - 1
Din cele 72 de eseuri, 28 au fost reusite de inaintasi si 44 de jucatorii de pe linia de trei sferturi.
Grivita a marcat doar 93 de puncte din lovituri de picior, respectiv din 42 de transformari si trei lovituri de pedeapsa. Liderul suterilor fiind Alexandru Ungureanu, autor a 36 transformari si trei lovituri de pedeapsa. Au mai punctat din lovituri de picior Florin Bujor (trei transformari), Alexandru Marin (doua transformari) si Robert Gontineac (o transformare).
Media din tur a fost usor imbunatatita, reusindu-se transformarea a 42 dintre cele 72 de eseuri inscrise, ceea ce inseamna o medie de 58,33%, fata de 50% cat avea echipa la sfarsitul turului.
Daca in tur am avut doar trei cartonase galbene in sase meciuri jucate, in retur presiunea si-a spus cuvantul si am bifat cinci cartonase galbene in patru meciuri.
Publicat de RUGBY CLUB GRIVITA la 16:28 Niciun comentariu:
Cei 31 de jucatori care au adus titlul in Parcul Copilului
In cele 10 meciuri jucate pe teren in sezonul 2015, Rugby Club Grivita a trecut pe foaia de joc un numar de 31 de jucatori, rugbistii carora le multumim din suflet pentru ca au adus titlul de campioana in Parcul Copilului. Iar cei 31 de jucatori, in ordinea numarului de minute jucate, sunt:
Alexandru Ungureanu 800 de minute (integralist)
Marian Forminte 745
Alexandru Marin 720
Alexandru Daineanu 637
Florin Bujor 630
Nicolae Oprea 617
Mihai Stefanescu 586
Andrei Iacob 583
Marius Perniu 531
Stefan Herghelegiu 528
Mircea Paraschiv 520
Robert Gontineac 502
Bogdan Budeanu 475
Iosif Eva 472
Razvan Mardar 460
Gabriel Ghitan 399
Viorel Nicolae Fulgerica 391
Marius Mamoc 335
Silviu Gradinaru 310
Luigi Padureanu 297
Catalin Ionita 221
Dan Carlescu 179
Mihai Ionita 179
Alexandru Ionescu 150
Andrei Stanila 118
Florin Oprisor 102
Mihai Rosca 53
Lucian Florea 28
Ionut Zamfir 20
Alexandru Enescu 2
Razvan Iotu 0
Publicat de RUGBY CLUB GRIVITA la 18:45 Niciun comentariu:
Rugby Club Grivita - Rugby Club Farul Constanta 57-21 (24-14). Grivita isi asigura victoria si in al doilea episod din "Trilogia Constanteana"!
Zeul Rugbiului a facut ca, in acest sezon, Rugby Club Grivita si Rugby Club Farul Constanta sa se infrunte de trei ori. A fost 31-5 pentru Grivita in turul sezonului regulat, la Constanta, si 57-21 la Bucuresti, duminica trecuta, in retur. Iar cele doua formatii se pregatesc pentru un nou rendez-vous, ultimul, duminica, 25 octombrie, de la ora 12.00, cand cele doua formatii se vor infrunta pe Stadionul "Parcul Copilului", in a doua semifinala a Diviziei A. Insa pana la ultimul episod al "Trilogiei Constantene", sa ne amintim cu drag de victoria obtinuta duminica. Deja castigatoare a sezonului regulat, Grivita si-a permis sa-si menajeze mai multi titulari la meciul de duminica trecuta. Astfel, Marius Perniu, Nicolae Oprea, Gabriel Ghitan, Marius Mamoc si Viorel Nicolae Fulgerica nu au fost trecuti nici macar pe foaia de joc, in timp ce Andrei Iacob, Marian Forminte, Bogdan Budeanu, Mircea Paraschiv sau Alexandru Daineanu au fost lasati pe banca de rezerve. Chiar si asa, Grivita a inceput in forta meciul si a deschis scorul inca din minutul 4, cand Stefan Herghelegiu a profitat de o eroare a defensivei adverse si a culcat balonul in terenul de tinta advers. Unul dintre cei mai buni marcatori ai Grivitei din acest sezon, Mihai Stefanescu, si-a trecut si el, din nou, numele pe lista marcatorilor si in minutul 10 Grivita avea deja 12-0. Oaspetii au redus din diferenta in minutul 22, gratie unui eseu transformat, dar diferenta de 12 puncte s-a refacut rapid, demi-ul Alexandru Ungureanu reusind un eseu in minutul 28, incercare pe care tot el a transformat-o. In minutul 38, Farul s-a apropiat din nou, periculos, pe tabela de marcaj, pana la 14-19, dar a fost, practic, ultima data cand constantenii au pus realmente sub semnul intrebarii problema invingatoarei. Mai intai, pilierul Mihai Stefanescu a fructificat un nou atac colectiv al Grivitei si si-a trecut in cont dubla chiar inainte de pauza. Inaintasul gazdelor a stabilit si scorul primei reprize, 24-14 pentru Grivita. In partea a doua a jocului, staff-ul tehnic al Grivitei a aruncat in lupta armele grele, iar diferenta de scor a devenit tot mai mare in favoarea gazdelor. Andrei Iacob, Alexandru Ungureanu, Robert Gontineac si Marian Forminte si-au trecut, pe rand, numele pe lista marcatorilor, grivitenii permitandu-si inclusiv artificii de genul paselor altruiste in terenul de tinta advers sau a transformarilor din drop reusite de Alexandru Ungureanu, Alexandru Marin si chiar inaintasul Robert Gontineac, cel care si-a transformat propria incercare. RC Grivita - RC Farul s-a incheiat 57-21 si grivitenii isi permit sa abordeze cu incredere confruntarea de duminica viitoare, cand cele doua formatii se vor intalni din nou, tot in Parcul Copilului, de aceasta data intr-un meci pentru semifinale. Chiar si asa, jucatorii Grivitei nu-si permit sa-si ia adversarul la pret de matineu inaintea semifinalelor. Farul a pus multe probleme, combinatia de inaintasi puternici si plina de experienta cu treisferturi extrem de rapide putand fi deseori letala pentru adversar.
Rugby Club Grivita - Rugby Club Farul Constanta 57-21 (24-14).
Pentru Grivita au marcat Alexandru Ungureanu trei eseuri ('28, '58, '69) si patru transformari ('4, '28, '69, '78), Mihai Stefanescu doua eseuri (' 10, '40), Stefan Herghelegiu eseu ('4), Andrei Iacob eseu ('52), Robert Gontineac eseu ('62) si transformare ('62), Marian Forminte eseu ('78), Alexandru Marin transformare ('58).
Grivita a inceput cu 15. Dan Carlescu - 14. Iosif Eva (22. Lucian Florea '52), 13. Florin Bujor (21. Mircea Paraschiv '41), 12. Catalin Ionita*, 11. Stefan Herghelegiu - 10. Alexandru Marin, 9. Alexandru Ungureanu - 7. Florin Oprisor (20. Andrei Stanila '52), 8. Bogdan Mihai, 6. Robert Gontineac - 5. Silviu Gradinaru, 4. Mihai Ionita (19. Alexandru Daineanu '41) - 3. Mihai Stefanescu (18. Bogdan Budeanu '52), 2. Luigi Padureanu (16. Andrei Iacob '41), 1. Alexandru Ionescu (17. Marian Forminte '41). Rezerva neutilizata: 23. Razvan Iotu.
* In minutul 54, Catalin Ionita a parasit terenul de joc accidentat. RC Grivita a evoluat in ultimele 26 de minute cu un om in minus.
Publicat de RUGBY CLUB GRIVITA la 00:32 Niciun comentariu:
Rugby Club Grivita - Sportul Studentesc 31-17 (12-12)
Etapa a 12-a a Diviziei A la rugby a programat sambata, pe Stadionul "Parcul Copilului", eternul derby dintre Rugby Club Grivita si Sportul Studentesc. Intrata in meci din postura de lider al competitiei, echipa noastra a cautat victoria care sa-i asigure sefia clasamentului, insa misiunea a fost una extrem de dificila, Sportul fiind cunoscuta ca o echipa ce se bazeaza pe un pachet de inaintare extrem de puternic si pe cativa troacari ce pot dezvolta o viteza naucitoare. Lipsiti de aportul fundasului titular, Alexandru Marin, poate cel mai bun jucator al sezonului pana acum, grivitenii au cautat solutii pentru a bloca sarjele adversarilor. Totusi, defensiva Grivitei a clacat prima cand, dupa o greseala personala, Sportul a deschis scorul in minutul 11, prin eseul marcat de Emilian Dracea. Un balon trimis direct in bratele adversarului i-a lasat pe cei de la Sportul intr-o actiune de doi contra unu, actiune finalizata cu brio de oaspeti. Din fericire, transformerul Octavian Nitu a alunecat in momentul sutului, iar scorul a ramas 5-0 pentru oaspeti. Grivita nu a cedat dupa incasarea eseului. Elevii lui Alexandru Marin au pus presiune pe adversari si au obtinut doua margini la cativa metri de terenul de tinta advers, dar nesincronizarea din atacul Grivitei a facut ca scorul sa ramana 0-5. Gazdele au reusit sa puncteze pentru prima oara abia in minutul 24, cand inaintasul Silviu Gradinaru, una dintre marile sperante ale Grivitei, a culcat balonul in terenul de tinta advers, dupa un atac prelungit. Alexandru Ungureanu a transformat fara probleme si Grivita prelua conducerea, 7-5. Echilibrul numeric s-a rupt, pentru prima data, la eliminarea temporara incasata de Vasile Aurelian, inaintasul Sportului, dar galbenul luat de acesta i-a avantajat mai mult pe oaspeti. In minutul 28, troacarii Sportului au fructificat o bresa uriasa aparuta in defensiva Grivitei si au reusit sa inscrie un eseu la centru. Octavian Nitu nu a mai ratat tinta si s-a facut 12-7 pentru Sportul Studentesc. Desi poate cei mai multi dintre cei prezenti la meci se asteptau ca gazdele sa clacheze dupa o noua lovitura, incasata in superioritate numerica, Grivita revenit rapid, ca o echipa mare, si a egalat situatia de pe tabela inexistenta, Andrei Iacob marcand, in minutul 34, eseul care avea sa stabileasca si scorul pauzei, 12-12. De remarcat ca Iosif Eva si Bogdan Mihai au fost eliminati temporar in finalul primei reprize, ambii pentru inainte intentionat, iar Grivita a inceput partea a doua a jocului cu numai 13 jucatori pe teren. Cu un om in minus, in conditiile in care si Sportul a avut un eliminat temporar pentru inainte intentionat, Grivita a preluat conducerea in minutul 44, cand demi-ul de conjunctura Alexandru Ungureanu a marcat un eseu de senzatie, dupa o actiune personala de toata frumusetea. Tot Ungureanu a transformat si scorul devenea 19-12. Finalul partidei a fost unul de infarct. Sportul s-a apropiat la numai doua puncte, in minutul 58, Grivita avand noroc din nou, dupa ce mingea sutata de Octavian Nitu, din transformare, a lovit bara. In ultimele 10 minute, mai atenti in ofensiva, in special la nivel de treisferturi, grivitenii au dat lovitura si au marcat eseuri prin Alexandru Ungureanu si Marius Mamoc, incercari ce au rezolvat definitiv soarta invingatoarei, chiar daca Grivita a mai incasat un cartonas galben, prin Marius Perniu, pentru un placaj intarziat. RC Grivita - Sportul Studentesc s-a terminat 31-17, iar echipa noastra obtine o noua victorie cu punct bonus ofensiv, succes ce ne asigura in mare masura locul 1 la sfarsitul sezonului regulat si o posibila semifinala pe teren propriu, pe 24 octombrie, cu RC Farul Constanta.
RUGBY CLUB GRIVITA - SPORTUL STUDENTESC 31-17 (12-12).
Pentru Grivita au marcat Alexandru Ungureanu doua eseuri ('44, '76) si trei transformari ('24, '44, '76), Silviu Gradinaru eseu ('24), Andrei Iacob eseu ('34) si Marius Mamoc eseu ('80). Cartonase galbene: Iosif Eva ('35), Bogdan Mihai ('40) si Marius Perniu ('72).
Grivita a inceput cu: 15. Florin Bujor - 14. Gabriel Ghitan (20. Andrei Stanila '41), 13. Nicolae Oprea, 12. Marius Mamoc, 11. Iosif Eva - 10. Mircea Paraschiv, 9. Alexandru Ungureanu - 7. Bogdan Mihai (19. Robert Gontineac '50), 8. Marius Perniu (18. Florin Oprisor '80), 6. Viorel Nicolae "Fulgerica" - 5. Silviu Gradinaru, 4. Alexandru Daineanu - 3. Marian Forminte (1. Bogdan Budeanu '65), 2. Andrei Iacob (16. Luigi Padureanu '51), 1. Bogdan Budeanu (17. Mihai Stefanescu '51). Rezerve neutilizate: Mihai Ionita, Catalin Ionita, Dan Cirlescu, Lucian Florea.
Publicat de RUGBY CLUB GRIVITA la 15:06 Niciun comentariu:
Ultimele noutati din Parcul Copilului
Cu doua saptamani inainte de startul returului Diviziei A la rugby, RC Grivita se pregateste intens pentru a aborda cu incredere meciurile pe care le mai are de disputat si pentru a atinge obiectivul impus, respectiv castigarea competitiei. Grivitenii au lucrat intens la capitolul conditie fizica, in ultimele saptamani, analiza meciurilor din tur aratand ca acesta a fost singurul capitol la care echipa a avut ceva probleme. Miercuri, 26 august, de la ora 18.30, RC Grivita va disputa un ultim meci de pregatire, impotriva echipei CSO Pantelimon U19, ocazie cu care vom vedea, in mod real, care este nivelul la care se prezinta echipa in acest moment. Grivita l-a pierdut pe Razvan Mardar, unul dintre cei mai utilizati jucatori din tur, care a preferat un "transfer" in strainatate. In schimb, au fost inregistrati doi jucatori care sa acopere plecarea lui Mardar, Silviu Gradinaru si Florin Oprisor, ambii jucatori de linia a treia. Mai mult, Grivita mizeaza pe inca doi juniori din propria ograda, adusi pentru a completa linia de treisferturi, iar staff-ul tehnic spera si in revenirea unor rugbisti care au evoluat foarte putin in tur, din cauza problemelor medicale: Andrei Stanila, Bogdan Mihai, Marius Mamoc si Mihai Rosca. Grivita va debuta in retur pe 5 septembrie, la Mangalia, impotriva RC Callatis Mangalia, iar elevii antrenorului Alexandru Marin sunt increzatori in indeplinirea obiectivului mai ales ca gruparea din Parcul Copilului a scapat de una dintre contracandidate, cei de la CS Metrorex anuntandu-si retragerea din competitie din cauza problemelor financiare cu care se confrunta clubul.In aceste conditii, castigarea Diviziei A pare o afacere in trei, eternele rivale RC Grivita si CS Sportul Studentesc urmand sa se dueleze si de la distanta cu puternica CS Manastur Cluj.
Publicat de RUGBY CLUB GRIVITA la 13:38 Niciun comentariu:
Rugby Club Grivita a utilizat un total de 28 de jucatori in cele sase meciuri disputate in turul campionatului national de rugby, Divizia A, In ordinea numarului de minute jucate, iata care sunt cei mai utilizati jucatori, pana acum, in actualul sezon:
1. Alexandru Marin - 480 de minute jucate (integralist).
1. Alexandru Ungureanu - 480 de minute jucate (integralist).
1. Marian Forminte - 480 de minute jucate (integralist).
4. Razvan Mardar - 460 de minute jucate.
5. Nicolae Oprea - 430 de minute jucate.
6. Mihai Stefanescu - 405 minute jucate.
7. Florin Bujor - 402 minute jucate.
8. Andrei Iacob - 389 de minute jucate.
9. Stefan Herghelegiu - 368 de minute jucate.
10. Alexandru Daineanu - 357 de minute jucate.
11. Gabriel Ghitan - 334 de minute jucate.
12. Marius Perniu - 327 de minute jucate.
13. Robert Gontineac - 320 de minute jucate.
13. Mircea Paraschiv - 320 de minute jucate.
15. Bogdan Budeanu - 291 de minute jucate.
16. Viorel Nicolae Fulgerica - 271 de minute jucate.
17. Iosif Eva - 192 de minute jucate.
18. Luigi Padureanu - 171 de minute jucate.
19. Mihai Ionita - 139 de minute jucate.
20. Alexandru Ionescu - 110 minute jucate.
21. Dan Carlescu - 97 de minute jucate.
22. Marius Mamoc - 95 de minute jucate.
23. Catalin Ionita - 87 de minute jucate.
24. Bogdan Mihai - 80 de minute jucate.
25. Mihai Rosca - 53 de minute jucate.
26. Ionut Zamfir - 20 de minute jucate.
27. Andrei Stanila - 10 minute jucate.
28. Alexandru Enescu - doua minute jucate.
Publicat de RUGBY CLUB GRIVITA la 17:38 Niciun comentariu:
Dupa sapte etape disputate din actualul sezon, Rugby Club Grivita este lider autoritar al Diviziei A, gruparea din Parcul Copilului obtinand sase victorii din sase posibile. Mai mult, toate succesele au venit cu punct bonus ofensiv, astfel ca Grivita are punctaj maxim posibil, 30 de puncte. In plus, Grivita are cel mai bun esaveraj, +201, si, de departe, cea mai buna aparare, gruparea din Parcul Copilului incasand doar 57 de puncte, ceea ce inseamna mai putin de 10 puncte pe meci. In materie de ofensiva, trebuie precizat ca Grivita a reusit 258 de puncte, ceea ce inseamna exact 43 de puncte inscrise pe meci. Cele 258 de puncte au fost marcate de 20 de jucatori, iar acest aspect releva faptul ca Grivita a fost o adevarata echipa in tur, echipa antrenata de Alexandru Marin nestand doar intr-unul sau doi jucatori pentru faza ofensiva.
Cei 20 de marcatori ai Grivitei sunt: 1. Alexandru Ungureanu - 45 de puncte (un eseu, 17 transformari si doua lovituri de pedeapsa); 2. Alexandru Marin - 27 de puncte (cinci eseuri si o transformare); 3. Florin Bujor - 21 de puncte (trei eseuri si trei transformari); 4. Gabriel Ghitan, Mihai Stefanescu, Iosif Eva si Catalin Ionita - toti cate 15 puncte (cate trei eseuri); 8. Viorel Nicolae Fulgerica, Razvan Mardar, Andrei Iacob, Stefan Herghelegiu, Mihai Ionita, Dan Carlescu, Marius Perniu si Mihai Rosca - toti cate 10 puncte (cate doua eseuri); 16. Nicolae Oprea, Mircea Paraschiv, Marian Forminte, Bogdan Budeanu si Bogdan Mihai - toti cate cinci puncte (cate un eseu).
Mihai Rosca, Razvan Mardar si Stefan Herghelegiu sunt cei trei jucatori ai Grivitei eliminati temporar in meciurile disputate in tur.
Grivita a marcat 42 de eseuri in cele sase meciuri din tur, media fiind de sapte eseuri pe meci. Topul marcatorilor de eseuri arata astfel: 1. Alexandru Marin - 5; 2. Florin Bujor, Gabriel Ghitan, Mihai Stefanescu, Iosif Eva si Catalin Ionita - cate 3; 7. Viorel Nicolae Fulgerica, Razvan Mardar, Andrei Iacob, Stefan Herghelegiu, Mihai Ionita, Dan Carlescu, Marius Perniu si Mihai Rosca - cate 2; 15. Alexandru Ungureanu, Nicolae Oprea, Mircea Paraschiv, Marian Forminte, Bogdan Budeanu si Bogdan Mihai - cate unul.
Grivita a marcat doar 48 de puncte din lovituri de picior, respectiv din 21 de transformari si doua lovituri de pedeapsa. Liderul suterilor fiind Alexandru Ungureanu, autor a 17 transformari si doua lovituri de pedeapsa. Au mai punctat din lovituri de picior Florin Bujor (trei transformari) si Alexandru Marin (o transformare).
De remarcat ca Grivita are un procentaj de 50% la transformarea de eseuri, 42 de eseuri si 21 de transformari sau, mai pe romaneste, "una din doua".
Publicat de RUGBY CLUB GRIVITA la 15:30 Niciun comentariu:
RC Farul Constanta - RC Grivita Bucuresti 5-31. Suntem lideri autoritari, la sfarsitul turului, cu punctaj maxim!
Rugby Club Grivita a bifat, duminica, a sasea victorie din sase meciuri, obtinand un nou succes cu punct bonus ofensiv. De aceasta data, adversarii grivitenilor au fost rugbistii de la Farul Constanta, formatie alcatuita, in majoritate, din jucatori proveniti de la echipa de old-boys Rechinii Constanta. Chiar si asa, desi media de varsta a gazdelor a fost una ridicata, "marinarii" au pus mari probleme liderului la zi din Divizia A, mai ales in prima repriza, cat le-a permis "benzina". Grivitenii au deschis greu scorul, in minutul 17, oaspetii avand nevoie de o actiune personala de toata frumusetea marca Gabriel Ghitan pentru a sparge gheata. Florin Bujor a transformat cu siguranta si oaspetii conduceau cu 7-0. Euforia de moment i-a costat scump pe griviteni, gazdele reusind sa reduca din diferenta in minutul 24, in urma unui eseu marcat la colt, dupa o actiune prelungita de atac. Din fericire, reusita gazdelor a fost un simplu foc de paie, Grivita reusind alte doua incercari pana la pauza. Mihai Stefanescu a inscris in urma unei actiuni devenite clasice, pilierul reusind un nou eseu intr-o faza in care a ajuns in postura de aripa. Florin Bujor a transformat fara probleme, scorul devenind 14-5 pentru Grivita in minutul 29. Al treilea si ultimul eseu al Grivitei din prima repriza a venit in minutul 39, cand Iosif Eva si-a pus in valoare viteza debordanda si a marcat la colt, stabilind scorul pauzei, 19-5 pentru Grivita. Profitand de avantajul de pe tabela, Grivita a practicat un joc economicos in partea a doua a meciului si si-a mai trecut in cont doar doua eseuri, suficient pentru a-si indeplini obiectivul, victorie cu punct bonus ofensiv. Gabriel Ghitan a realizat dubla in minutul 54, in ciuda opozitiei defensivei adverse, iar Catalin Ionita a inchis tabela in minutul 67, in urma unei faze la care tanarul centru grivitean a fost la un pas sa fie pacalit de reactia tribunei, dupa ce mai multi suporteri au strigat "inainte", reclamand o infractiune comisa de oaspeti. RC Farul Constanta - RC Grivita Bucuresti s-a incheiat 5-31 si oaspetii se instaleaza confortabil in fruntea clasamentului Diviziei A, cu sase victorii obtinute din sase meciuri jucate si punctaj maxim. Pentru Grivita urmeaza o pauza de doua luni si jumatate, primul meci din toamna urmand a fi cel cu RC Callatis Mangalia, din deplasare, de pe 5 septembrie, de la ora 12.00. Grivitenii vor aborda cu un moral ridicat partea a doua a campionatului, in ciuda faptului ca pentru gruparea din "Parcul Copilului" vor fi cel putin trei meciuri dificile, respectiv cele cu CS Manastur Cluj si CS Metrorex, din deplasare, plus vizita campioanei en-titre, Sportul Studentesc. Pana la toamna, oficialii RC Grivita spera sa recupereze cativa dintre jucatorii cu probleme medicale, respectiv Mihai Rosca, Marius Mamoc, Andrei Stanila, Bogdan Mihai, Claudiu Stefan si Ionel Preda.
RC Farul Constanta - RC Grivita Bucuresti 5-31 (5-19).
Pentru Grivita au marcat: Gabriel Ghitan doua eseuri ('17, '54), Mihai Stefanescu eseu ('29), Iosif Eva eseu ('39), Catalin Ionita eseu ('67), Florin Bujor trei transformari ('17, '29, '54). Grivita a inceput cu Alexandru Marin - Iosif Eva, Nicolae Oprea (Catalin Ionita '65), Stefan Herghelegiu, Gabriel Ghitan (Dan Carlescu '63) - Florin Bujor, Alexandru Ungureanu - Razvan Mardar, Marius Perniu (Viorel Nicolae Fulgerica '59), Robert Gontineac - Bogdan Budeanu (Mihai Ionita '51), Alexandru Daineanu - Marian Forminte, Andrei Iacob (Luigi Padureanu '55), Mihai Stefanescu (Alexandru Ionescu '69).
Publicat de RUGBY CLUB GRIVITA la 14:27 Niciun comentariu:
Rugby Club Grivita - Clubul Sportiv Manastur 39-14 (20-14).
Etapa a sasea a Campionatului National de rugby, Divizia A, a programat in premiera un meci intre Rugby Club Grivita, inca una dintre cele mai galonate echipe din rugbiul romanesc, si Clubul Sportiv Manastur Cluj, formatie care si-a propus ca, in viitorul cat mai apropiat, sa devina o forta a rugbiului romanesc. In ciuda avantajului propriu, partida se anunta a fi una cat se poate de dificila pentru elevii antrenorilor Alexandru Marin, Valeriu Falcusanu si Ermil Pasache. Absenta a nu mai putin de noua jucatori de baza (Alexandru Daineanu, Bogdan Budeanu, Bogdan Mihai, Andrei Stanila, Mihai Rosca, Marius Mamoc, Stefan Herghelegiu, Claudiu Stefan si Ionel Preda) ar fi putut conta enorm in desfasurarea partidei, dar pana la urma gazdele s-au scos in special gratie plusului de experienta si de valoare individuala. Cu o formula improvizata, in special pe inaintare, Grivita a inceput greul meciul disputat impotriva unei formatii artagoase si decisa sa-si vanda scump pielea, in ciuda deplasarii obositoare efectuata cu o zi inaintea partidei. Startul partidei a fost unul cat se poate de echilibrat, ambele formatii intrecandu-se in greseli. Prima actiune luminata a adus si primul eseu al partidei, autor fiind nimeni altul decat Alexandru Marin junior, fiul antrenorului cu acelasi nume. Profitand de experienta acumulata in Super-Liga, unde a evoluat pentru Dinamo Bucuresti, fundasul de 34 de ani a luat o actiune pe cont propriu, si-a depasit cu multa lejeritate adversarii si a culcat balonul fara probleme in terenul de tinta adversa. In ciuda pozitiei favorabile, perpendicular pe H, transformerul Alexandru Ungureanu a sutat slab, nimerind bara. Totusi, eseul lui Alexandru Marin i-a descatusat pe griviteni, acestia reusind inca doua eseuri pana la pauza de hidratare, autori fiind aripa Gabriel Ghitan (la prima reusita in acest sezon) si un alt fost dinamovist, Nicolae Oprea. Din pacate, niciuna dintre cele doua incercari nu au beneficiat de puncte suplimentare, transformarile fiind din nou ratate. Minutul de pauza, acordat pentru hidratare, a picat cum nu se putea mai prost pentru echipa gazda. Grivitenii si-au pierdut parca busola, iar oaspetii au profitat la maxim. Mai rapizi, clujenii au profitat la maxim de doua erori ale defensivei adverse si au marcat doua eseuri, ambele transformate de fostul mare international Cristian Sauan, astfel ca in minutul 33 diferenta dintre cele doua echipe se redusese la un singur punct, Grivita - Manastur 15-14. Cu putine momente inainte de pauza, Grivita a revenit in joc si a reusit un nou eseu, dupa o actiune colectiva de toata frumusetea. Ajuns in extrema stanga, pilierul Mihai Stefanescu a fructificat momentul favorabil si a culcat balonul la colt, stabilind scorul pauzei, Grivita - Manastur 20-14. Actul al doilea al meciului a inceput intr-o nota a echilibrului, oaspetii cautand cu disperare eseul prin care sa revina pe tabela de marcaj. Apararea Grivitei a rezistat eroic si, mai mult, gazdele au mai marcat doua eseuri pe contraatac, Iosif Eva si Florin Bujor punandu-si in valoare viteza, respectiv experienta. De remarcat ca, intre cele doua eseuri, clujenii au fost si ei aproape de a mai marca o incercare, insa un placaj senzational al demi-ului Alexandru Ungureanu, asupra aceluiasi Cristian Sauan, a facut ca tabela sa ramana nemodificata in dreptul oaspetilor. Afectati de caldura sufocanta si de oboseala acumulata de pe urma calatoriei efectuate cu o zi inainte de meci, clujenii au atacat fara orizont in finalul partidei, cei de la Manastur nereusind sa mai gaseasca drumul spre eseu. Mai mult, cei care au marcat au fost din nou grivitenii, Viorel Nicolae Fulgerica stabilind scorul final, 39-14, cu o incercare inscrisa in penultimul minut al partidei. Rugby Club Grivita obtine a cincea victorie la rand cu punct bonus ofensiv si se instaleaza confortabil in fruntea clasamentului din Divizia A. Pentru grivitenii urmeaza ultimul meci al turului, deplasarea de la Constanta. RC Farul Constanta - RC Grivita este programat duminica, 21 iunie, de la ora 12.00, pe Stadionul "Mihai Naca".
Pentru Grivita au marcat Alexandru Marin eseu ('9), Gabriel Ghitan eseu ('14), Nicolae Oprea eseu ('22), Mihai Stefanescu eseu ('40), Iosif Eva eseu ('57), Florin Bujor eseu ('63), Viorel Nicolae Fulgerica eseu ('79), Alexandru Ungureanu doua transformari ('57, '63).
Grivita a inceput cu Alexandru Marin - Iosif Eva (Alexandru Enescu '79), Nicolae Oprea, Florin Bujor (Catalin Ionita '65), Gabriel Ghitan (Dan Carlescu '65) - Mircea Paraschiv, Alexandru Ungureanu - Razvan Mardar, Marius Perniu (Luigi Padureanu '41), Viorel Nicolae Fulgerica - Robert Gontineac, Mihai Stefanescu - Marian Forminte, Andrei Iacob, Alexandru Ionescu (Mihai Ionita '53).
Publicat de RUGBY CLUB GRIVITA la 14:44 Niciun comentariu:
Sportul Studentesc - Rugby Club Grivita 24-34 (12-24)
Derbiul etapei a cincea a Diviziei A la rugby s-a disputat sambata, 6 iunie, pe Stadionul "Tei". Sportul Studentesc, campioana en-titre, si Rugby Club Grivita, vicecampioana en-titre, s-au intalnit intr-unul dintre cele mai tensionate si echilibrate meciuri din ultimii ani. Partida, de un dramatism absolut, se anunta inca dinainte de start drept un duel de foc mai ales intre puternica inaintare a gazdelor si experienta liniei de treisferturi a Grivitei. Iar coordonatele din teren au respectat, in mare masura, calculele hartiei, doar plusul de inspiratie la finalizare si plusul de daruire pe faza de aparare facand ca balanta sa se incline, de aceasta data, in favoarea Grivitei. Cum era si de asteptat, duelul a inceput in nota de dominare a Sportului, gazdele incercand sa-si impuna punctul de vedere inca din primele minute. Din fericire, fata de alte meciuri, grivitenii s-au aparat eroic si chiar au pus sub presiune defensiva adversa gratie unor actiuni individuale de toata frumusetea. De altfel, o astfel de actiune avea sa aduca si deschiderea scorului. Uvertura Mircea Paraschiv, profitand de o nesincronizare a defensivei adverse, a culcat balonul in terenul de tinta advers, in minutul 14. Aflat in zi de gratie, transformerul Alexandru Ungureanu a adaugat doua puncte pe tabela de marcaj, in ciuda pozitiei dificile. Dornici sa-si demonstreze statutul de favoriti, cei de la Sportul Studentesc au revenit rapid in joc si au redus din diferenta in minutul 17, gratie unui eseu marcat la colt, dupa un atac prelungit. Inspiratia ofensiva a grivitenilor a adus un nou eseu in minutul 21, cand Alexandru Ungureanu a culcat balonul in terenul de tinta advers, dupa o faza construita magistral de Stefan Herghelegiu si continuata, cu o pasa stralucitoare, de Florin Bujor. Acelasi Alexandru Ungureanu a transformat fara emotii si scorul devenea 14-5 pentru RC Grivita. Gazdele au redus din nou din diferenta in minutul 27, gratie unui eseu marcat la centru, dupa o greseala individuala. Alexandru Ungureanu si-a continuat recitalul in minutul 29, cand a facut 17-12 dintr-o lovitura de pedeapsa. De altfel, finalul de repriza a apartinut grivitenilor. Profitand de o superioritate numerica temporara, ivita dupa un placaj intarziat, oaspetii au mai marcat un eseu, in minutul 40, prin fundasul Alexandru Marin, incercare transformata de acelasi Alexandru Ungureanu. Iar avantajul Grivitei de la pauza putea si mai mare daca oaspetii nu se pripeau in momentele de uluiala aparute dupa cartonasul galben incasat de gazde. Debutul reprizei secunde a adus momente favorabile ambelor echipe. Alexandru Ungureanu a transformat o noua lovitura de pedeapsa pentru Grivita, iar Sportul a raspuns cu un eseu venit dupa o actiune colectiva de toata frumusetea. Momentul decisiv al partidei a venit in minutul 51, cand Florin Bujor a pacalit defensiva Sportului si a marcat a patra incercare a Grivitei, la capatul unui contraatac magistral. S-a facut 19-34, iar Grivita isi asigura, practic, punctul bonus ofensiv. Ultima jumatate de ora a partidei a fost una de infarct. Gazdele s-au napustit ca un tavalug peste griviteni, insa elevii antrenorului Alexandru Marin s-au aparat imperial si au cedat o singura data, in chiar ultimul minut al partidei. Asta desi au avut si 10 minute de inferioritate numerica, dupa eliminarea temporara a lui Stefan Herghelegiu. Mai mult, pe contraatac, Grivita isi putea mari avantajul, insa Gabriel Ghitan, Iosif Eva, Alexandru Marin, Marius Perniu si Andrei Iacob au fost la cativa metri de a-si trece numele pe lista marcatorilor. Sportul - Grivita s-a incheiat 24-34, iar trupa din "Parcul Copilului" revine in fruntea Diviziei A, dupa o victorie muncita si la capatul unui meci chinuitor. In plus, succesul din "Tei" se vrea a fi un mare impuls moral in conditiile in care pentru Grivita urmeaza un meci cel putin la fel de dificil, cel cu CS Manastur Cluj de sambata, 13 iunie, de pe teren propriu, de la ora 10.00.
Sportul Studentesc - Rugby Club Grivita 24-34 (12-24).
Pentru Grivita au marcat Mircea Paraschiv eseu ('14), Alexandru Marin eseu ('40), Florin Bujor eseu ('51), Alexandru Ungureanu eseu ('21), patru transformari ('14, '21, '40, '51) si doua lovituri de pedeapsa ('29, '44). Cartonas galben: Stefan Herghelegiu ('59). Grivita a inceput cu Alexandru Marin - Stefan Herghelegiu, Nicolae Oprea, Florin Bujor, Gabriel Ghitan (Iosif Eva '68) - Mircea Paraschiv, Alexandru Ungureanu - Razvan Mardar, Marius Perniu, Viorel Nicolae Fulgerica (Alexandru Ionescu '78) - Robert Gontineac, Alexandru Daineanu - Marian Forminte, Andrei Iacob (Luigi Padureanu '72), Mihai Stefanescu.
Publicat de RUGBY CLUB GRIVITA la 14:49 Niciun comentariu:
Publicat de RUGBY CLUB GRIVITA la 13:56 Niciun comentariu:
Rugby Club Grivita - Clubul Sportiv Metrorex 36-0 (19-0).
Derbiul etapei a patra a Diviziei A la rugby s-a disputat, sambata la pranz, pe Stadionul "Parcul Copilului" din Bucuresti. Rugby Club Grivita a primit replica formatiei CS Metrorex, intr-un adevarat duel al orgoliilor. Ambele formatii aveau la activ numai victorii cu punct bonus ofensiv, astfel ca partida se anunta a fi una pe viata si pe moarte. Din pacate, spectacolul rugbistic a fost umbrit de un incident mai putin dorit. Oficialii partidei au remarcat probleme avute de unii dintre jucatorii echipei oaspete la vizele medicale, astfel ca CS Metrorex a mai ramas doar cu 16 jucatori disponibili, dintr-un total de 23, inainte de startul confruntarii. Chiar si asa, oaspetii, condusi magistral de veteranul Razvan Bors, au inceput meciul in forta si au controlat clar primul sfert de ora. De altfel, CS Metrorex a fost la un pas sa deschida scorul, Bors ratand de putin o lovitura de pedeapsa. Grivitenii s-au incalzit mai greu, au avut nevoie de timp pentru a-si regla jocul, dar prima actiune colectiva a adus si primul eseu. In minutul 17, ajuns in postura de aripa, pilierul Mihai Stefanescu a profitat la maxim de o nesincronizare a defensivei adverse si a culcat balonul la colt. A fost actiunea de care grivitenii aveau nevoie pentru a se descatusa. 10 minute mai tarziu a venit si a doua incercare. Flankerul Razvan Mardar a fructificat cu sange rece o eroare a defensivei adverse si a culcat balonul la centru, oferindu-i lui Alexandru Ungureanu posibilitatea de a-si trece in cont cele doua puncte ale transformarii. Treptat, gramada Grivitei a inceput sa puna presiune pe defensiva oaspetilor, asa nascandu-se si cel de-al treilea eseu al meciului, cel marcat de Andrei Iacob in minutul 33. Alexandru Ungureanu a reusit o noua transformare si la pauza Grivita conducea cu 19-0. Punctul bonus ofensiv a venit in minutul 43, cand Stefan Herghelegiu a marcat al patrulea eseu al Grivitei, dupa o actiune excelenta a gazdelor. Profitand de diferenta clara de pe tabela, grivitenii au schimbat liniile, in ultima jumatate de ora aparand pe teren si jucatori mai putin folositi pana acum. Chiar si asa, Grivita a mai inscris doua eseuri, prin Iosif Eva si Mihai Ionita, ultimul transformat de Alexandru Marin. In plus, gazdele au mai ratat de putin marcarea altor incercari, Dan Carlescu si, din nou, Iosif Eva fiind foarte aproape de eseu. Rugby Club Grivita - Clubul Sportiv Metrorex s-a incheiat 36-0, iar grivitenii se gandesc acum la cel mai dificil meci al sezonului, cel cu Sportul Studentesc, de sambata, 6 iunie, pe Stadionul "Tei".
Pentru Grivita au marcat Mihai Stefanescu eseu ('17), Razvan Mardar eseu ('27), Andrei Iacob eseu ('33), Stefan Herghelegiu eseu ('43), Iosif Eva eseu ('66), Mihai Ionita eseu ('80), Alexandru Ungureanu doua transformari ('27, '33), Alexandru Marin transformare ('80).
Grivita a inceput cu Alexandru Marin - Stefan Herghelegiu (Dan Carlescu '58), Nicolae Oprea, Florin Bujor (Catalin Ionita '58), Gabriel Ghitan (Iosif Eva '58) - Mircea Paraschiv, Alexandru Ungureanu - Robert Gontineac, Marius Perniu (Viorel Nicolae Fulgerica '48), Razvan Mardar - Bogdan Budeanu, Alexandru Daineanu (Mihai Ionita '52) - Marian Forminte, Andrei Iacob (Luigi Padureanu '52), Mihai Stefanescu (Alexandru Ionescu '52).
In celelalte meciuri din etapa a patra a Diviziei A s-au inregistrat urmatoarele rezultate: CSM Sibiu - Sportul Studentesc 21-50, RC Callatis Mangalia - CS Manastur Cluj 17-47.
Clasamentul arata astfel: 1. Sportul Studentesc 20 puncte, 2. RC Grivita 15 puncte, 3. CS Metrorex 15 puncte, 4. CS Manastur 10 puncte, 5. RC Farul Constanta 0 puncte, 6. CSM Sibiu 0 puncte, 7. RC Callatis Mangalia 0 puncte.
Etapa a cincea programeaza urmatoarele partide:
sambata, 6 iunie, ora 12.00, Sportul Studentesc - RC Grivita
sambata, 6 iunie, ora 12.00, CS Manastur Cluj - CSM Sibiu
duminica, 7 iunie, ora 11.00, RC Farul Constanta - RC Callatis Mangalia
Publicat de RUGBY CLUB GRIVITA la 13:10 Niciun comentariu:
RC Grivita - CS Metrorex, duelul orgoliilor!
Etapa a patra a Campionatului National de rugby, Divizia A, programeaza sambata, de la ora 11.30, meciul dintre Rugby Club Grivita si Clubul Sportiv Metrorex. Confruntarea se vrea a fi un adevarat duel al orgoliilor. Desi ambele formatii au traversat perioade mai putin fericite in ultimii ani, a ramas de ambele parti ambitia de a subjuga adversarul. In 2013, profitand de problemele de efectiv ale Grivitei, cei de la Metrorex au controlat cu autoritate disputele directe. A fost 53-17 in Parcul Copilului, in sezonul de primavara, si 24-8, pe Ciurel, si 34-12, in Parcul Copilului, in sezonul de toamna. Anul trecut, gruparea din Parc si-a remediat problemele si a facut instructie cu un adversar devenit de traditie in ale suferintei. Grivita a obtinut patru victorii din patru anul trecut, cu CS Metrorex, avand emotii intr-un singur meci in privinta obtinerii punctului bonus ofensiv. A fost 47-12 si 57-0 in meciurile disputate pe teren propriu si 22-0 si 60-7 pe Ciurel. In acest sezon, cele doua formatii au mers ceas pana acum, astfel ca, dupa confruntarea de sambata, doar una dintre echipe va ramane neinvinsa. Grivita a jucat pana acum doua meciuri, 63-7 cu RC Callatis Mangalia si 55-7 la CSM Sibiu. CS Metrorex se poate lauda cu trei victorii obtinute cu punct bonus ofensiv: 40-12 cu RC Farul Constanta, 38-7 la RC Callatis Mangalia si 59-12 cu CSM Sibiu. Si in conditiile in care RC Sportul Studentesc, campioana en-titre a Diviziei, are o deplasare considerata usoara la CSM Sibiu, se poate spune ca RC Grivita si CS Metrorex joaca, sambata, si pentru posibilitatea de a ramane in plasa liderului si a marii favorite din acest sezon.
Publicat de RUGBY CLUB GRIVITA la 13:37 Niciun comentariu:
Marius Mamoc, ruptura musculara
Rugby Club Grivita sustine sambata, de la ora 11.30, meciul cu CS Metrorex de pe teren propriu, din etapa a patra a Diviziei A la rugby.
Grivitenii s-au impus fara probleme in primele doua meciuri oficiale din acest sezon, 63-7 cu RC Callatis Mangalia si 55-7 la CSM Sibiu, dar pentru gruparea din "Parcul Copilului" greul incepe abia de acum. Pe langa adversarii din ce in ce mai dificili, grivitenii se confrunta si cu mari probleme de efectiv. Ultimul jucator devenit indisponibil este centrul Marius Mamoc. Jucatorul de 31 de ani a suferit o accidentare grava la meciul cu CSM Sibiu, iar analizele medicilor arata ca rugbistul Grivitei a suferit o ruptura musculara. Mamoc trebuie sa faca pauza de la efort cel putin doua sau trei saptamani astfel ca griviteanul are sanse minime sa mai apara pe teren in acest tur de campionat. Lista jucatorilor incerti inainte de confruntarea cu CS Metrorex, de sambata, este una foarte mare: Mihai Stefanescu si Gabriel Ghitan au probleme personale, Andrei Stanila se resimte in continuare dupa accidentarea suferita la inghinali, Bogdan Mihai a fost operat in urma cu doar cateva zile, Marius Perniu acuza probleme la umar, Mihai Rosca este nerefacut dupa accidentarea suferita la tendonul lui Ahile, iar Marius Mamoc are ruptura musculara. In plus, Ionel Preda si Claudiu Stefan, accidentatii de mai lunga durata, nu s-au refacut nici ei, astfel ca staff-ul Grivitei cauta sa inregimenteze de urgenta cativa jucatori noi pentru ca echipa sa se prezinte cat mai onorabil la cele patru meciuri pe care le mai are de disputat in acest tur. Impotriva celor de la CS Metrorex formula de start ar putea arata astfel: Ionut Zamfir, Andrei Iacob, Marian Forminte - Bogdan Budeanu, Alexandru Daineanu - Razvan Mardar, Viorel Nicolae Fulgerica, Robert Gontineac - Alexandru Ungureanu, Mircea Paraschiv - Iosif Eva, Florin Bujor, Nicolae Oprea, Stefan Herghelegiu - Alexandru Marin. Exista insa posibilitatea ca echipa sa sufere mici modificari in functie de ultimele discutii avute cu jucatorii incerti la antrenamentul de vineri seara, de dinaintea meciului.
Publicat de RUGBY CLUB GRIVITA la 12:35 Niciun comentariu:
Bogdan Mihai, operat la Spitalul Judetean de Urgenta Ploiesti
La doua zile dupa succesul obtinut de RC Grivita in deplasare, la CSM Sibiu, scor 55-7, gandurile intregii familii Grivita se indreapta catre inaintasul Bogdan Mihai, una dintre marile sperante ale clubului.
Rugbistul de nici 19 ani trece prin momente delicate, el urmand sa fie supus unei interventii chirurgicale marti. Considerat cel mai bun jucator de pe teren la meciul din prima etapa, cand RC Grivita s-a impus, cu 63-7, impotriva RC Callatis Mangalia, Bogdan Mihai a ratat confruntarea de la Sibiu din cauza unei probleme medicale ce necesita operatie de urgenta. Astfel, echipierul RC Grivita s-a internat luni la Spitalul Judetean de Urgenta Ploiesti, locul unde va fi si operat. Din primele informatii reiese ca inaintasul RC Grivita va avea nevoie de cel putin trei saptamani de pauza astfel ca este putin probabil ca el sa mai poata evolua pentru gruparea din "Parcul Copilului" in turul acestui campionat. Intreaga familie RC Grivita este alaturi de jucator si ii ureaza insanatosire grabnica mai ales ca se anunta in continuare un campionat deosebit de echilibrat, iar formatia antrenata de Alexandru Marin are nevoie de jucatori cu atitudinea si abilitatile lui Bogdan Mihai.
Publicat de RUGBY CLUB GRIVITA la 12:29 Niciun comentariu:
CSM Sibiu - RC Grivita 7-55 (0-31). Punct ochit, punct lovit!
Sambata, 16 mai, in etapa a doua a campionatului national de rugby, Divizia A, echipierii formatiei Rugby Club Grivita au dat piept, in deplasare, cu formatia CSM Sibiu.
Treziti dis-de-dimineata, pentru ca la acest nivel deplasarea se face, practic, in ziua meciului, jucatorii de la RC Grivita au plecat catre Sibiu cu un dublu obiectiv: victorie cu punct bonus obtinut si fara accidentari serioase. Din fericire, ambele obiective au fost indeplinite, la capatul unei confruntari care a curs, practic, intr-o singura directie. Evident, poate ca rezultatul final ar fi fost altul daca formatia locala, incurajata de aproximativ 100 de sustinatori inimosi, nu rata o buna oportunitate de a deschide scorul inca din minutul 2, din lovitura de pedeapsa. Plusul de experienta al grivitenilor si-a spus cuvantul si in minutul 9 s-a facut 0-7. Marius Perniu a executat rapid o lovitura de pedeapsa acordata in favoarea grivitenilor, a pacalit defensiva adversa si a culcat balonul la centru. Reusita sa a fost completata de transformarea semnata Alexandru Ungureanu. Dupa doar trei minute, oaspetii au reusit o noua incercare, Marian Forminte facand ca scorul sa devina 12-0 pentru RC Grivita. A urmat un sfert de ora de joc in care sibienii au reusit sa dea ceva emotii oaspetilor, profitand si de numeroasele greseli de manuire a balonului comise de oaspeti. In ultimele 10 minute ale reprizei grivitenii au apasat din nou pe acceleratie si au rezolvat soarta meciului, marcand trei incercari. Alexandru Marin, Viorel Nicolae "Fulgerica" si Razvan Mardar si-au trecut numele pe lista marcatorilor, doua dintre eseuri fiind transformate de Alexandru Ungureanu. La pauza, diferenta dintre cele doua formatii era una cat se poate de clara, CSM Sibiu - RC Grivita 0-31. In partea a doua a jocului, Alexandru Marin, antrenorul grivitenilor, a incercat sa dea mai mult credit tinerilor din lot, dar cel care a marcat din nou a fost un alt veteran, respectiv chiar fiul tehnicianului care poarta acelasi nume. Alexandru Marin jr. a reusit dubla in minutul 50, dupa o actiune personala de toata frumusetea, si Alexandru Ungureanu a transformat eseul fara probleme, scorul devenind 0-38. Jocul s-a mai echilibrat din minutul 64, cand oaspetii au ramas in inferioritate numerica temporara, dupa cartonasul galben vazut de Razvan Mardar pentru o infractiune comisa in gramada. Insa minunea nu a durat decat cateva minute, RC Grivita marcand o noua incercare, in inferioritate numerica, in minutul 69, prin Catalin Ionita. Considerat una dintre marile sperante ale RC Grivita, centrul de 19 ani a rezistat cu brio mai multor atacuri si a culcat balonul in terenul de tinta advers. Alexandru Ungureanu a transformat fara probleme si scorul devenea 45-0 pentru oaspeti. In ultimele minute ale meciului, sibienii au marcat eseul de onoare, profitand de o nesincronizare a defensivei grivitene. Din fericire a fost un simplu foc de paie, RC Grivita oferind un raspuns pe masura prin doua incercari marcate de Dan Carlescu, o alta mare speranta a bucurestenilor, intr-un interval de doua minute, la capatul a doua actiuni colective impresionante. Mai intai, Dan Carlescu a marcat din pasa "de altruist" a lui Razvan Mardar. Apoi, la al doilea eseu, aripa Grivitei a culcat balonul la colt, dupa ce oaspetii au reusit cateva pase demne de Super Rugby. Si cum grivitenii au ratat transformarea celor doua eseuri de pe final, CSM Sibiu - RC Grivita s-a incheiat 7-55. Se poate spune ca disputa de pe Stadionul "Bebe Boboc", din Sibiu, a fost o incalzire de bun augur pentru rugbistii de la Grivita in conditiile in care pentru bucuresteni urmeaza doua saptamani de pauza (RC Grivita sta in etapa a treia a Diviziei A) si patru meciuri la rand impotriva celor mai dificili adversari din Divizie A: cu CS Metrorex acasa (30 mai, ora 11.30), cu Sportul Studentesc in deplasare (6 iunie, ora 10.00), cu CS Manastur acasa (13 iunie, ora 10.00) si cu RC Farul Constanta in deplasare (21 iunie, ora 12.00). Cele patru partide pe care RC Grivita le va disputa in perioada 30 mai - 21 iunie vor decide in mare masura situatia la sfarsitul turului si poate chiar soarta campionatului.
CSM Sibiu - RC Grivita 7-55 (0-31).
Pentru Grivita au marcat Alexandru Marin doua eseuri ('28, '50), Dan Carlescu doua eseuri ('79, '80), Marius Perniu eseu ('9), Marian Forminte eseu ('12), Viorel Nicolae "Fulgerica" eseu ('38), Razvan Mardar eseu ('40), Catalin Ionita eseu ('69), Alexandru Ungureanu cinci transformari ('9, '28, '38, '50, '69). Cartonas galben: Razvan Mardar ('64). Grivita a inceput cu Mihai Stefanescu (Alexandru Ionescu '64), Andrei Iacob, Marian Forminte - Alexandru Daineanu, Bogdan Budeanu - Viorel Nicolae "Fulgerica" (Mihai Ionita '41), Marius Perniu (Luigi Padureanu '41), Razvan Mardar - Alexandru Ungureanu, Florin Bujor (Dan Carlescu '54) - Gabriel Ghitan, Marius Mamoc, Nicolae Oprea (Catalin Ionita '60), Stefan Herghelegiu - Alexandru Marin. Rezerve neutilizate: Robert Gontineac, Ionut Zamfir.
In celelalte doua meciuri din etapa a doua a campionatului national de rugby, Divizia A, s-au inregistrat urmatoarele rezultate: RC Farul Constanta - CS Sportul Studentesc 13-36 si CS Callatis Mangalia - CS Metrorex 7-38. Clasamentul Diviziei A arata, in acest moment, astfel: 1. RC Grivita 10 puncte, 2. CS Metrorex 10 puncte, 3. CS Sportul Studentesc 10 puncte, 4. CS Manastur 0 puncte, 5. CSM Sibiu 0 puncte, 6. RC Farul Constanta 0 puncte, 7. CS Callatis Mangalia 0 puncte. Etapa urmatoare, a treia, programeaza urmatoarele meciuri: CS Sportul Studentesc - CS Callatis Mangalia (23 mai, ora 12.00), CS Metrorex - CSM Sibiu (23 mai, ora 14.00), CS Manastur - RC Farul Constanta (24 mai, ora 10.00).
Publicat de RUGBY CLUB GRIVITA la 16:19 Niciun comentariu:
Dupa patru ani, "Galacticii" descind din nou in "Dumbrava Sibiului"
Sambata, 16 mai, este programata etapa a doua a campionatului national de rugby, Divizia A.
Lideri dupa prima etapa, respectiv dupa victoria categorica obtinuta impotriva formatiei RC Callatis Mangalia, 63-7, echipierii Rugby Club Grivita se pregatesc sa bifeze o noua victorie cu punct bonus ofensiv, desi misiunea lor se anunta a fi una mult mai dificila, in conditiile in care elevii lui Alexandru Marin joaca in deplasare, contra formatiei CSM Sibiu. Este pentru prima data dupa patru ani cand cele doua formatii se intalnesc. Ultimul meci direct disputat pe Stadionul "Bebe Boboc", situat la doi pasi de Parcul Natural "Dumbrava Sibiului", a avut loc in urma cu exact patru ani si noua zile. Pe 7 mai 2011, CSM Sibiu trecea, cu 8-5, de RC Grivita, eseul bucurestenilor fiind marcat de demi-ul George "Gili" Mereuta. Fata de meciul respectiv, RC Grivita este o echipa aproape complet noua. De altfel, in 2011, cele doua formatii au avut ocazia sa se infrunte de trei ori intr-un interval de aproape doua luni. Pe 9 aprilie 2011, RC Grivita si CSM Sibiu ar fi trebuit sa se infrunte la Bucuresti, insa oaspetii au obtinut victoria, cu 5-0, la "masa verde", dupa un scandal monstru. A fost celebrul incident cu ambulanta care a intarziat la stadion si cu echipa sibiana care a refuzat sa mai intre pe teren, fructificand la maxim prevederile regulamentare. Pe 7 mai, la Sibiu, a fost 8-5 pentru gazde, insa grivitenii si-au luat revansa trei saptamani mai tarziu, cand s-au impus, cu 51-10, in meciul direct de la Bucuresti. Acum, valoarea lotului ii recomanda pe bucuresteni drept favoriti, dar gazdele au cateva avantaje demne de luat in seama. CSM Sibiu a stat in prima etapa, deci jucatorii din "Dumbrava" sunt odihniti. In plus, grivitenii acuza probleme de lot dupa meciul din prima runda. Nu in ultimul rand, la acest nivel trebuie luata in calcul si oboseala acumulata de bucuresteni, care vor face deplasarea in ziua meciului. Indiferent de rezultatul final al confruntarii este de asteptat ca meciul sa fie unul cat se poate de spectaculos si de sperat ca jucatorii celor doua formatii vor evolua in spiritul regulamentului, evitandu-se incidentele.
Publicat de RUGBY CLUB GRIVITA la 19:05 Niciun comentariu:
RC Grivita plateste scump succesul cu RC Callatis Mangalia
Rugby Club Grivita a debutat cu dreptul in noul sezon, gruparea antrenata de Alexandru Marin, Valeriu Falcusanu si Ermil Pasache impunandu-se, cu 63-7, impotriva echipei Rugby Club Callatis Mangalia. Grivitenii au facut o demonstratie de forta in runda inaugurala, dar au platit scump esecul obtinut sambata trecuta. Astfel, Andrei Stanila si Mihai Rosca, doi dintre cei mai importanti jucatori ai echipei, au suferit accidentari si vor rata cel putin confruntarea cu CSM Sibiu din deplasare, din etapa a doua. Andrei Stanila a suferit o leziune la inghinali, in timp ce aripa Mihai Rosca, autor a doua eseuri in meciul cu RC Callatis Mangalia, are probleme la tendonul lui Ahile. Reprezentantii clubului spera ca cei doi rugbisti sa se recupereze pana la dubla de foc de la inceputul lunii iunie, cand RC Grivita da piept, intr-un interval de o saptamana, cu Sportul Studentesc si Clubul Sportiv Manastur, practic cele doua contracandidate la castigarea campionatului national. Pe langa jucatorii amintiti, si alti echipieri ai RC Grivita au acuzat probleme medicale dupa confruntarea cu RC Callatis Mangalia, insa este de asteptat ca ei sa faca deplasarea sambata, la Sibiu, pentru confruntarea cu CSM. De remarcat ca, la revenirea intr-un meci oficial dupa o pauza de circa doi ani, internationalul Mihai Rosca a avut numai cuvinte de lauda la adresa noilor sai colegi. Aripa de 27 de ani, fost la Steaua Bucuresti si CSM Baia Mare, sustine ca "m-am simtit extraordinar alaturi de baieti atat in meci, cat si dupa. Este o atmosfera mai placuta decat la echipele din SuperLiga".
Rugby Club Grivita - Rugby Club Callatis Mangalia 63-7 (29-7)
Rugby Club Grivita a inceput cu dreptul noul sezon, formatia antrenata de Alexandru Marin, Valeriu Falcusanu si Ermil Pasache obtinand o victorie clara in confruntarea cu Rugby Club Callatis Mangalia.
Cu multe noutati in lot, grivitenii au profitat la maxim de experienta unor jucatori precum Mihai Rosca, Alexandru Marin Jr., Marius Mamoc sau Alexandru Daineanu si si-au facut viata usoara in fata unui adversar incomod. Meciul a fost la discretia echipei noastre inca din start. Un atac colectiv a facut ca Grivita sa aiba avantaj supranumeric pe aripa dreapta, iar Stefan Herghelegiu, revenit in echipa dupa mai multi ani de pauza, sa deschida scorul cu o incercare la colt. Din pacate, din cauza unghiului dificil, Alexandru Ungureanu a ratat transformarea astfel ca scorul era Grivita - Callatis 5-0 in minutul 5. In minutul 9, gazdele l-au pierdut pe Andrei Stanila, unul dintre cei mai constanti jucatori ai echipei. Inaintasul a acuzat o problema musculara si a fost inlocuit cu Razvan Mardar, unul dintre juniorii promovati la echipa mare in acest sezon. Chiar asa, pachetul de inaintare al RC Grivita a fost in zi de gratie si Andrei Iacob a ridicat scorul la 10-0 in minutul 10, gazdele fructificand o margine bine jucata la cativa metri de terenul de tinta advers. S-a facut 17-0 inca din minutul 13, cand jucatorul de linia a treia Bogdan Mihai (18 ani), revelatia meciului, a marcat al treilea eseu al Grivitei la capatul unei actiuni personale de toata frumusetea, iar Alexandru Ungureanu a reusit prima sa transformare. Echilibrul numeric al meciului s-a rupt, pentru prima data, in minutul 17, cand Mihai Rosca, fostul jucator al echipelor Steaua Bucuresti si Stiinta Baia Mare, a fost eliminat temporar pentru un placaj periculos. Cele 10 minute de pauza i-au prins foarte bine aripei de la RC Grivita, Rosca reusind al patrulea eseu al gazdelor in minutul 32. Incercarea de onoare a oaspetilor a venit in minutul 34, cand jucatorii de la Mangalia au profitat de mai multe greseli comise de aparatorii griviteni. A fost un simplu foc de paie, Grivita reusind sa mai inscrie o data pana la pauza, prin acelasi Mihai Rosca. Alexandru Ungureanu a transformat cu precizie si rezultatul primei reprize era Rugby Club Grivita - Rugby Club Callatis Mangalia 29-7. In partea a doua a jocului, oaspetii au cazut fizic, acuzand si oboseala acumulata in conditiile in care s-a facut deplasarea in ziua meciului, astfel ca disputa a continuat intr-un singur sens. Grivita a avut minute bune in care a jucat in 14 si chiar in 13 jucatori, dar inferioritatea numerica nu a reprezentat o problema. Gazdele au mai reusit 34 de puncte dupa pauza, marcand din sase eseuri (Marius Perniu, Florin Bujor, Alexandru Marin, Catalin Ionita, Bogdan Budeanu, Mihai Ionita) si doua transformari (Alexandru Ungureanu). Rugby Club Grivita - Rugby Club Callatis Mangalia s-a incheiat 63-7, iar grivitenii au posibilitatea de a aborda cu multa incredere partida din etapa a doua care se anunta a fi mult mai dificila in conditiile in care elevii antrenorilor Alexandru Marin, Valeriu Falcusanu si Ermil Pasache sau piept cu CSM Sibiu, in deplasare. Pe langa faptul ca grivitenii vor fi obligati sa faca si ei deplasarea in ziua meciului, sibienii sunt mai proaspeti din punct de vedere fizic, CSM-ul stand in prima etapa a Diviziei A. Meciul CSM Sibiu - RC Grivita este programat sambata, 16 mai, de la ora 14.00 pe Stadionul "Bebe Boboc".
Pentru Grivita au marcat Mihai Rosca doua eseuri ('32, '37), Stefan Herghelegiu eseu ('5), Andrei Iacob eseu ('11), Bogdan Mihai eseu ('13), Marius Perniu eseu ('44), Florin Bujor eseu ('49), Alexandru Marin eseu ('53), Catalin Ionita eseu ('58), Bogdan Budeanu eseu ('63), Mihai Ionita ('73), Alexandru Ungureanu patru transformari ('13, '37, '44, '49). Cartonas galben: Mihai Rosca ('17).
Rugby Club Grivita a inceput cu Mihai Stefanescu, Andrei Iacob, Marian Forminte - Alexandru Daineanu, Bogdan Budeanu - Andrei Stanila, Marius Perniu, Bogdan Mihai - Alexandru Ungureanu, Mircea Paraschiv - Mihai Rosca, Florin Bujor, Nicolae Oprea, Stefan Herghelegiu - Alexandru Marin. Pe parcurs au mai intrat Luigi Padureanu, Ionut Zamfir, Razvan Mardar, Marius Mamoc, Viorel Nicolae "Fulgerica", Dan Carlescu, Catalin Ionita, Mihai Ionita.
In celelalte meciuri din prima etapa a Diviziei A s-au inregistrat urmatoarele rezultate: Sportul Studentesc - CS Manastur 33-22, CS Metrorex - RC Farul Constanta 40-12.
Clasamentul arata astfel: 1. RC Grivita 5 puncte, 2. CS Metrorex 5 puncte, 3. Sportul Studentesc 5 puncte, 4. CSM Sibiu 0 puncte, 5. CS Manastur 0 puncte, 6. RC Farul Constanta 0 puncte, 7. RC Callatis Mangalia 0 puncte.
Etapa viitoare se vor disputa urmatoarele meciuri:
Sambata, 16 mai, ora 13.00, RC Callatis Mangalia - CS Metrorex
Sambata, 16 mai, ora 14.00, CSM Sibiu - RC Grivita
Duminica, 17 mai, ora 12.00, RC Farul Constanta - Sportul Studentesc
CS Manastur sta.
Publicat de RUGBY CLUB GRIVITA la 16:43 Niciun comentariu:
Juniorii RC Grivita, meciuri de foc la sfarsitul saptamanii
Cum debutul Diviziei A s-a amanat cu doua saptamani, iubitorii RC Grivita sunt invitati sa-si indrepte atentia si in weekendul care vine spre echipele de juniori ale gruparii din Parcul Copilului.
Sambata si duminica pot fi considerate zile pline de rugby in Parcul Copilului in conditiile in care sunt programate doua meciuri extrem de atractive. Sambata, 2 mai, de la ora 10.00, reintra in focuri echipa de juniori sub 18 ani a RC Grivita. Formatia noastra da piept cu echipa Colegiului Tehnic Dinicu Golescu in etapa a opta, prima a returului.
RC Grivita ocupa locul al saselea in clasament, la aceasta categorie de varsta, cu 11 puncte acumulate din primele sapte meciuri, iar o victorie obtinuta sambata le-ar oferi posibilitatea "micilor" griviteni sa urce chiar pe locul al patrulea in clasament, peste rivala din meciul de peste doua zile.
Va reamintim ca echipa RC Grivita U18 a obtinut cateva rezultate datatoare de sperante in tur: 17-6 cu Dinamo, 14-14 cu CSO Pantelimon (singurul meci in care liderul autoritar nu a reusit sa se impuna) si 29-14 la SCM Pitesti. Disputa din tur, dintre CT Dinicu Golescu si RC Grivita a fost una relativ echilibrata, gazdele reusind sa se impuna in special gratie avantajului terenului propriu.
Duminica, 3 mai, de la aceeasi ora 10.00, sunteti asteptati la meciul de juniori sub 17 ani dintre Rugby Club Grivita si Colegiul National Aurel Vlaicu. Partida conteaza pentru a etapa a saptea, iar "micii" grivitenii vor sa-si ia revansa dupa esecul suferit saptamana trecuta, in fata Colegiul Tehnic Dinicu Golescu. Misiunea este una extrem de dificila, in conditiile in care jucatorii de la Colegiul National Aurel Vlaicu s-au impus, in tur, cu 56-12.
Publicat de RUGBY CLUB GRIVITA la 16:06 Niciun comentariu:
Mihai Rosca, la RC Grivita
Cu ceva mai mult de doua saptamani inainte de startul campionatului national de rugby, Divizia A, Rugby Club Grivita este pe punctul de a da o lovitura importanta pe piata transferurilor.
sursa foto: rugbybaiamare.ro
Gruparea din "Parcul Copilului" este pe punctul de a-l inregimenta pe internationalul Mihai Rosca, jucator cu patru selectii la echipa nationala. Trecut pe la CSM Stiinta Baia Mare si Steaua Bucuresti, Mihai Rosca (27 de ani) revine in activitate dupa o pauza de aproape doi ani si vrea sa puna umarul la revitalizarea fostei campioane nationale si europene. Mihai Rosca a jucat patru meciuri pentru echipa nationala a Romaniei, in perioada 2012-2013, reusind sa marcheze si 10 puncte, toate impotriva Ucrainei (doua eseuri si o transformare). Internationalul roman este pregatit sa aduca un plus de experienta si de forta echipei RC Grivita si spune ca a ales aceasta echipa pentru ca "il cunosc pe Nea Sandu (n.r. - Alexandru Marin) de cand eram junior la lot si am lucrat cu el si pentru ca RC Grivita este un club cu traditie, chiar daca evolueaza intr-un esalon inferior". Mihai Rosca a adunat mai multe meciuri si pentru nationala de rugby 7 a Romaniei si are si avantajul ca este un jucator polivalent, putand evolua ca fundas, aripa, centru sau chiar in linia a treia. Primit cu bratele deschise in Parcul Copilului, rugbistul de 27 de ani are numai cuvinte de lauda la adresa noilor sai colegi si spune ca "am ales bine pentru ca baietii formeaza un colectiv foarte frumos si imi face placere sa fiu printre ei. Am venit la Grivita sa ma bucur de rugby, sa-mi faca placere sa joc si totodata sa ajut. Stiu ca mai am ceva de munca pentru a-mi reveni fizic si pentru a putea ajuta echipa asa cum imi doresc". Oficialii RC Grivita au confirmat si ei inregimentarea internationalului Mihai Rosca, in acest moment mai asteptandu-se doar rezultatul final al vizitei medicale. Mihai Rosca este al treilea transfer important facut de Rugby Club Grivita inainte de startul sezonului, dupa Alexandru Marin (ex-Dinamo Bucuresti) si Alexandru Daineanu (ex-CS Navodari) si cum startul campionatului s-a amanat cu doua saptamani, oficialii clubului din Parcul Copilului spera sa profite la maxim si sa mai rezolve inregimentarea a doi sau chiar trei jucatori cu nume, mai ales in conditiile in care sezonul de Divizia A se anunta a fi unul mai dificil ca niciodata.
Publicat de RUGBY CLUB GRIVITA la 15:44 Niciun comentariu:
Lotul provizoriu RC Grivita pentru noul sezon
Pe 25 aprilie este programat sa inceapa noul sezon al Diviziei A la rugby. Pentru prima data dupa mult timp, reprezentantii Federatiei Romane de Rugby au decis sa uneasca echipele din acest esalon intr-o singura grupa. La nivel declarativ se anunta un sezon extraordinar, sapte echipe urmand a se bate pentru castigarea diviziei: Rugby Club Grivita, Sportul Studentesc, Clubul Sportiv Metrorex, Rugby Club Callatis Mangalia, CFR Brasov, CSM Sibiu si CS Manastur. Pe 25 aprilie, Rugby Club Grivita ar trebui sa joace pe teren propriu, impotriva echipei din Mangalia, insa exista semnale din teritoriu conform carora competitia ar putea suferi modificari din cauza situatiei instabile de la majoritatea cluburilor. Chiar si asa, membrii staff-ului tehnic de la Rugby Club Grivita au definitivat, in mare masura, lotul pentru noul sezon. Momentan, Alexandru Marin, Valeriu Falcusanu si Ermil Pasache se bazeaza pe 22 de jucatori, la care se vor adauga sapte juniori.
Lotul provizoriu RC Grivita pentru noul sezon:
Linia I - Marian Forminte, Luigi Padureanu, Ionut Zamfir, Alexandru Ionescu, Andrei Iacob.
Linia II - Bogdan Budeanu, Alexandru Daineanu.
Linia III - Robert Gontineac, Marius Perniu, Andrei Stanila, Viorel Nicolae "Fulgerica".
Mijlocas la gramada - Alexandru Ungureanu.
Mijlocas la deschidere - Mircea Paraschiv, George Enescu.
Aripi - Gabriel Ghitan, Claudiu Stefan, Iosif Eva.
Centri - Nicolae Oprea, Alexandru Marin jr., Florin Bujor.
Fundasi - Stefan Herghelegiu, Ionel Preda.
Acestora este foarte posibil sa li se alature sapte juniori: Razvan Mardar, Dan Cirlescu, Mihaita Andrei, Daniel Stoica, Bogdan Mihai, Nicolae Savu, Catalin Ionita.
Se spera ca pana la ora de start a primului meci din noul sezon, RC Grivita sa mai inregimenteze cel putin doi sau trei jucatori veniti pe filiera Dinamo Bucuresti, inclusiv jucatori cu experienta pentru a completa lotul care, in cele din urma, va cuprinde 32 de jucatori.
Publicat de RUGBY CLUB GRIVITA la 19:10 Niciun comentariu:
RC Grivita U17, locul 5 la Campionatul Regional Muntenia de rugby 7
Echipa de juniori sub 17 ani a Rugby Club Grivita a participat, duminica, la Campionatul Regional Muntenia de rugby 7. Supravegheati de pe margine de profesorul Nicolae Ungureanu, de Alexandru Marin, antrenorul principal al echipei de seniori, si de Marian Forminte, capitanul echipei de seniori RC Grivita, tinerii rugbisti ai clubului din Parcul Copilului au avut o evolutie meritorie incheind competitia pe locul al cincilea. Primul meci disputat de RC Grivita a fost si cel mai disputat, gruparea noastra fiind invinsa, cu 7-15, de LPS Constanta. Disputat sub semnul echilibrului pana spre final, meciul a fost decis la una dintre ultimele actiuni cand echipei noastre i-a fost anulat un eseu, dupa o faza cel putin discutabila, iar adversarii si-au marit avantajul pe contra. Au urmat doua victorii obtinute fara mari probleme, 19-0 cu SCM Pitesti si 7-5 cu Viitorul Domnesti. Cel mai bun marcator al echipei noastre a fost Vasile Amaximoaie, autor a trei incercari. De altfel, Vasile Amaximoaie a fost selectionat de curand si la lotul national de rugby 15 pentru jucatori sub 17 ani.
Publicat de RUGBY CLUB GRIVITA la 19:09 Niciun comentariu:
PROGRAM PROVIZORIU RC GRIVITA 2015
Cu ceva mai putin de doua luni inainte de startul campionatului national de rugby, Divizia A, se cunoaste deja programul competitional pentru esalonul al treilea. Trebuie precizat ca programul este unul provizoriu in conditiile in care se asteapta ca reprezentantii mai multor echipe sa reconfirme participarea la competitie pana spre sfarsitul lunii martie. Totusi, semnalele din teritoriu sunt de bun augur astfel ca ne asteptam ca anul acesta sa asistam la o competitie extrem de echilibrata si in care nu mai putin de sapte echipe sa se bata pentru castigarea Diviziei A.
sambata, 25 aprilie, ora 14.00: Rugby Club Grivita - Callatis Mangalia
sambata, 2 mai, ora 10.00: Sportul Studentesc - Rugby Club Grivita
sambata, 9 mai: Rugby Club Grivita sta
sambata, 16 mai, ora 14.00: Rugby Club Grivita - CSM Sibiu
sambata, 23 mai, ora 10.00: Clubul Sportiv Metrorex - Rugby Club Grivita
sambata, 30 mai, ora 14.00: Rugby Club Grivita - CFR Brasov
duminica, 7 iunie, ora 10.00: CS Manastur Cluj - Rugby Club Grivita
sambata, 5 septembrie, ora 14.00: Callatis Mangalia - Rugby Club Grivita
sambata, 12 septembrie, ora 10.00: Rugby Club Grivita - Sportul Studentesc
sambata, 19 septembrie: Rugby Club Grivita sta
sambata, 26 septembrie, ora 14.00: CSM Sibiu - Rugby Club Grivita
sambata, 3 octombrie, ora 10.00: Rugby Club Grivita - Clubul Sportiv Metrorex
sambata, 10 octombrie, ora 14.00: CFR Brasov - Rugby Club Grivita
duminica, 18 octombrie, ora 10.00: Rugby Club Grivita - CS Manastur Cluj
In cazul in care gruparea din Parcul Copilului va incheia sezonul regulat intre primele patru echipe clasate, Rugby Club Grivita ar urma sa joace pe 24 octombrie in semifinale (Locul I - Locul IV si Locul II - Locul III, pe terenul formatiilor mai bine clasate) si pe 31 octombrie in finala mica sau in finala mare, meciuri care ar urma sa se dispute pe teren neutru.
Interviu Andrei Stanila
- Grivita a incheiat 2014 pe locul 2, se poate spune ca am avut un sezon bun?
- Nu as putea spune ca a fost un sezon rau, dar sunt sigur ca baietii vor sa razbune infrangerile de anul trecut si anul acesta sa nu mai ratam medaliile de aur.
- Ce ne-a lipsit pentru a lua fata celor de la Sportul Studentesc in lupta pentru suprematie?
- Ar fi trebuit sa punem mai mult suflet in meciurile directe cu ei pentru a le lua fata. Asta ne-a lipsit, mai mult "suflet".
- Esti cunoscut mai ales pentru abilitatile defensive. Totusi, anul trecut ai marcat trei eseuri. Putem spune ca ai prins gustul incercarilor?
- Intr-adevar fac faza defensiva destul de bine. Anul trecut am reusit sa marchez trei eseuri pentru ca baietii si-au facut treaba bine in gramezile spontane si baloanele au iesit cum trebuie. Se stie ca in sportul acesta in spatele fiecarei incercari sta munca intregii echipe. Fara ajutorul baietilor nu as fi reusit sa marchez incercarile.
- Ce asteptari ai de la 2015?
- In 2015 imi doresc ca baietii sa uite ca se pot accidenta, sa uite ca luni se duc la munca si sa joace cu sufletul.
- Ce i-ar trebui Grivitei pentru a castiga Divizia A?
- Daca jucam fara frica de accidentari eu zic ca avem sanse reale sa castigam Divizia A.
- In martie implinesti 29 de ani. Ai fost in lotul Stelei si ai trecut si pe la alte echipe. Te bate gandul sa-ti mai incerci norocul la un nivel superior sau vrei sa ramai la Grivita?
- In mod sigur raman la Grivita. Mi-am propus sa-mi inchei cariera in Parcul Copilului.
Publicat de RUGBY CLUB GRIVITA la 23:25 Niciun comentariu:
El este primul grivitean care incepe treaba in 2015
In speranta unui an competitional 2015 cat mai spectaculos, jucatorii de la Rugby Club Grivita incep incet, dar sigur, treaba. Primul jucator care intra in focuri este Silviu Gradinaru, marea speranta a gruparii din Parcul Copilului. Inaintasul Grivitei a fost convocat la nationala de juniori sub 18 ani a Romaniei. "Stejareii" se vor afla in cantonament la Snagov, in perioada 9-18 ianuarie. Cu ocazia acestui stadiu vor fi testati cei mai buni tineri jucatori din Romania, grosul lotului fiind dat de rugbistii de la Tomitantii Constanta, cinci jucatori, CSO Pantelimon, patru jucatori, si Steaua Bucuresti, patru jucatori. De remarcat ca Silviu Gradinaru a facut parte din lotul echipei Romaniei ce ne-a reprezentat, anul trecut, la turneul de baraj pentru calificarea la Campionatul European. Din pacate, "stejareii" au pierdut ambele meciuri: 3-31 cu Portugalia si 12-37 cu Rusia. Silviu Gradinaru a fost rezerva in ambele meciuri, dar a prins finalurile pe teren, griviteanul evoluand 26 de minute impotriva Portugaliei si 48 de minute impotriva Rusiei.
Publicat de RUGBY CLUB GRIVITA la 18:18 Niciun comentariu:
Interviu Claudiu Stefan
- Ai primit trofeul acordat pentru "Revenirea Anului", cum te-ai simtit sa joci din nou intr-un meci oficial dupa o pauza de aproape doi ani?
- Vreau sa le multumesc tuturor pentru trofeul primit. Dupa operatie am zis ca nu mai joc rugby niciodata, dar nu te poti abtine sa nu traiesti emotiile din teren. In plus este o mare placere sa joci rugby alaturi de niste oameni care iti sunt prieteni si nu doar simpli colegi sau coechipieri.
- Ai fost unul dintre cei mai utilizati jucatori si ai marcat trei eseuri. Cum ai caracteriza evolutiile tale? Puteai face mai multe in conditiile in care ai evoluat pe un post cu care nu esti obisnuit, cel de fundas?
- N-am fost in cea mai buna forma, dar prin prezenta mea cred ca le-am dat mai multa incredere coechipierilor, chiar si din postura de fundas.
- Pe finalul sezonului ai acuzat din nou probleme la genunchiul operat. Care este situatia ta la momentul actual? Fanii echipei isi pot face sperante ca te vor vedea pe teren si anul viitor?
- Din pacate nu pot spune nimic concret la momentul actual. Doctorul mi-a zis ca nu pare ceva grav, dar mi-a recomandat sa fac un RMN si nu am apucat pana acum. Sper ca intr-o saptamana sau doua sa stiu exact despre ce este vorba. Insa gandul imi este tot pe teren, jucand pentru Grivita.
- Grivita a incheiat sezonul pe locul 2. Ce crezi ca a lipsit echipei pentru a castiga Divizia A?
- Dorinta de victorie ne-a facut sa ne pierdem capul in anumite momente. Ar fi trebuit sa jucam cu mai multa responsabilitate si sa fim mai ordonati.
- Am pierdut trei dintre cele patru meciuri jucate impotriva rivalei Sportul Studentesc. Au fost ei prea buni sau am comis noi prea multe greseli?
- Nu pot spune ca au fost mai buni ca noi, totusi in primul meci i-am invins clar la ei acasa. Cred ca au fost mai motivati decat noi.
- Unde si-a petrecut Revelionul unul dintre cei mai buni jucatori ai echipei?
- Am petrecut Revelionul alaturi de prieteni.
- Un mesaj de inceput de an pentru toti membrii familiei Grivita!
- Le doresc tuturor sa fie sanatosi si plini de speranta.
Publicat de RUGBY CLUB GRIVITA la 23:42 Niciun comentariu:
Cei 31 de jucatori care au adus titlul in Parcul C...
Rugby Club Grivita - Rugby Club Farul Constanta 57...
Rugby Club Grivita - Sportul Studentesc 31-17 (12-...
Rugby Club Grivita - Clubul Sportiv Metrorex 36-0 ...
Bogdan Mihai, operat la Spitalul Judetean de Urgen...
CSM Sibiu - RC Grivita 7-55 (0-31). Punct ochit, p...
Dupa patru ani, "Galacticii" descind din nou in "D...
RC Grivita plateste scump succesul cu RC Callatis ...
Rugby Club Grivita - Rugby Club Callatis Mangalia ...
Juniorii RC Grivita, meciuri de foc la sfarsitul s...
RC Grivita U17, locul 5 la Campionatul Regional Mu...
El este primul grivitean care incepe treaba in 201...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM